b"\n_START_ARTICLE_\nCan Brossa (Tiana)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici civil, una casa situada al costat de l'esgl\xc3\xa9sia de l'alegria i molt vinculada amb ella. El cos original est\xc3\xa0 format per una planta baixa i dos pisos, cobert per una teulada a dues vessants amb el carener perpendicular a la fa\xc3\xa7ana. Destaquen el portal d'entrada i el balc\xc3\xb3 central, amb les llindes, llindars i brancals de pedra._NEWLINE_Al segle XX se li feu una important reforma, en la que s'afeg\xc3\xad un cos a la banda lateral dreta, amb una galeria porxada elevada, cobert a quatre vessants, i una torre quadrada al mig. A la part davantera hi ha un jard\xc3\xad.\n_START_SECTION_\nHist\xc3\xb2ria\n_START_PARAGRAPH_\nEn un rellotge de sol de la fa\xc3\xa7ana hi ha la data m\xc3\xa9s antiga que es coneix de la construcci\xc3\xb3: 1626, i la data de la reforma, 1948. La reforma fou duta a terme per l'arquitecte Llu\xc3\xads Maria Riudor Capall\xc3\xa0, un dels m\xc3\xa9s prol\xc3\xadfics arquitectes que treballaren a Tiana i que realitz\xc3\xa0 des d'obres modernistes a obres completament ecl\xc3\xa8ctiques. Inicialment aquesta casa havia estat la rectoria de l'Esgl\xc3\xa9sia de la Mare de d\xc3\xa9u de l'alegria."